Reimonds Spruens

Reimonds Eimss Spruens (; dzimis ; miris ) bija ASV Jūras spēku admirālis Otrā pasaules kara laikā. Viņš komandēja ASV jūras spēkus Filipīnu jūras kaujā, kas bija viena no nozīmīgākajām jūras kaujām Klusā okeāna kara laikā. Viņš arī komandēja 16. operatīvo vienību (Task Force 16) Midveja kaujā, kas sastāvēja no aviācijas bāzeskuģiem Enterprise un Hornet. Midveja kaujā Enterprise pikējbumbvedēji nogremdēja četrus Japānas Impērijas Jūras spēku aviācijas bāzeskuģus. Lielākā daļa vēsturnieku uzskata Midveja kauju par Klusā okeāna kara pagrieziena punktu.

Oficiālais Jūras kara flotes vēsturnieks Semjuels Eliots Morisons raksturoja Spruena darbību kā "izcilu", un viņu dēvēja par "elektriskajām smadzenēm" par viņa mieru pat ārkārtīgi kritiskos brīžos, un šo reputāciju vēl vairāk pastiprināja viņa veiksmīgā izmantotā taktika.Richard Overy, Why the Allies Won Pēc kara viņu uzskatīja kā vienu no visu laiku izcilākajiem admirāļiem Amerikas vēsturē. Pēc kara Spruenu iecēla par Jūras kara koledžas prezidentu un vēlāk bija Amerikas vēstnieks Filipīnās.

 Dienests Otrā pasaules kara laikā 

 Midveja kauja 

Midveja kaujā Spruens nomainīja slimo Viljamu Halsiju 16. operatīvās vienības komandiera amatā. 16. vienībā ietilpa aviācijas bāzeskuģi Enterprise un Hornet, smagie kreiseri New Orleans, Minneapolis, Vincennes, Northampton, Pensacola, vieglais kreiseris Atlanta, 11 iznīcinātāji un 2 tankeri.

 Okinava 

Okinavas kaujā Spruens kā admirālis komandēja 5. floti, kuras vadību viņš pārņēma 1944. gada aprīlī.

 Pēckara karjera 
Pēc kara Spruens komandēja ASV Klusā okeāna floti un 1946. gadā kļuva par ASV Jūras kara koledžas prezidentu, kur viņš dienēja līdz atlaišanai no Jūras kara flotes 1948. gada jūlijā. No 1952. līdz 1955. gadam viņš bija ASV vēstnieks Filipīnu Republikā. Viņš nomira Peblbīčā, Kalifornijā, 1969. gada 13. decembrī un tika apglabāts ar pilnu militāru godu Goldengeitas nacionālajā kapsētā netālu no Sanfrancisko. Viņa sieva Mārgareta Dīna (1888—1985) ir apglabāta viņam blakus, kapsētā apglabāti arī flotes admirālis Česters Nimics, viņa ilggadējais draugs admirālis Ričmonds K. Tērners un admirālis Čārlzs A. Lokvuds.

 Personība 
Spruens bija fiziski aktīvs cilvēks, kurš nebaidījās no astoņu vai desmit jūdžu garām pastaigām dienā. Viņam patika simfoniskā mūzika, un viņa gaume kopumā bija vienkārša. Viņš nesmēķēja un maz dzēra. Viņam garšoja karstā šokolāde, un viņš to katru rītu gatavoja sev. Papildus ģimenei viņš mīlēja sava mājdzīvnieka šnaucera Pītera sabiedrību. Būdams apmēram 70 gadus vecs, Spruens lielāko daļu dienu pavadīja, valkājot vecus haki krāsas apģērbus un darba apavus, strādājot savā dārzā un siltumnīcā.Michael D. Hull, World War II magazine, 1998 issue

Viņa sasniegumi flotē bija labi zināmi, bet viņš pats daudz mazāk. Viņš neapsprieda savu privāto dzīvi, jūtas, aizspriedumus, cerības vai bailes, izņemot ar ģimeni un tuvākajiem draugiem. Viņš bija pieticīgs un atklāts par sevi. "Kad es objektīvi raugos uz sevi," viņš rakstīja pensijā, "es domāju, ka panākumi, ko esmu sasniedzis dzīvē, lielā mērā ir saistīti ar to, ka esmu labs cilvēku vērtētājs. Esmu slinks un nekad pats neesmu darījis lietas, ko varētu likt kādam izdarīt manā vietā. Es varu pateikties iedzimtībai par labu veselību un sev par to, ka rūpējos par tās saglabāšanu." Par savu intelektu viņš bija tikpat nepretenciozs: "Daži cilvēki uzskata, ka, kad esmu kluss, es domāju kādas dziļas un svarīgas domas, lai gan patiesībā es nedomāju ne par ko. Mans prāts ir tukšs."

 Piemiņa 
Par godu Reimondam Spruenam nosaukti divi ASV Jūras spēku eskadras mīnkuģi: viens Spruance klases kuģis (USS Spruance (DD-963), nolaists ūdenī 1973. gadā) un viens Arleigh Burke klases kuģis (USS Spruance (DDG-111)).

 Atsauces 

 Literatūra 







 Ārējās saites 

 Admirālis Reimonds Eimss Spruens ASV Jūras kara vēstures tīmekļa vietnē
 USS Spruance (DD-963) ASV Jūras kara vēstures tīmekļa vietnē
 Džons B. Lundstroms. Domājošais admirālis
 Reimonds Spruens vietnē Chronos

Kategorija:1886. gadā dzimušie
Kategorija:1969. gadā mirušie
Kategorija:ASV militārpersonas
Kategorija:Mērilendā dzimušie